eelmine kaalu langetamise  eesmärgil tehtud sall lahkus minu juurest kiiresti - sõbranna tuli külla ja sidus kaela ja sinna see jäigi:) varajaseks sünnipäevakingituseks nö.    hulga imelikke lõngu pakkisin kokku ja viisin kodunt minema (mulla tänavale Emmasse). tegin südame kõvaks - no pole mõtet hoida lõngu, mille puhul ma ise ka tean, et ei tee neist iial midagi. ma isegi ei mäleta, kuidas on need tee minu koju leidnud. aga nad on siin ka väga kaua olnud. sel moel vabanesin 2100 grammist lõngast:D    aga kuna  triibulisi salle on tore kududa, siis kudusin vähemaks ka roosasid lõngu.  salli pikkus 207 cm (koos narmastega), laius 14 cm  vardad nr 5  kaalulangus 180 grammi.       paraku peab tõe huvides märkima, et ema tõi mulle kaks tokki (a 100 g) halli Novita sokilõnga Topi... aga ilmselt saab sel aastal ka sokke kududa. selgus, et pere ülejäänud sokikandjatel ikka kuluvad ka villased sokid, nii et ma ei saa enda järgi võtta. isegi mu noorem poeg liigub nii palju villastes sokkides, et ühel  jalal kulus põhi läbi. ma pole küll aru saanud, kuidas teine sokk täiesti terveks on saanud jääda...    ja kui nüüd veel ausam olla, siis Emmast tõin ma koju 525 grammi lõnga:P